Lav et referat af nedenstående tekst:

Tekst:
Mariagerfjord Kommune skal spare mellem 20 og 30 millioner kroner det kommende år. Derfor foreslår borgmester Hans Christian Maarup, at nogle af millionerne skal findes ved at skære ned i antallet af byrådsmedlemmer. - Der er ikke noget, der er helligt i den situation, kommunerne er bragt i. Regeringen har jo valgt at fastholde os i et jerngreb og stramme livremmen hvert eneste år. Og ligesom andre udvalg skal spare, så skal økonomiudvalget også - og der har jeg linet nogle muligheder op, som i hvert fald skal til drøftelse, siger Hans Christian Maarup til P4 Nordjylland. I dag er der 29 medlemmer af byrådet i Mariagerfjord samt seks politiske udvalg. Udover besparelser til vederlag til politikerne vil den nye politiske struktur også kræve færre administrative medarbejdere. Økonomiudvalget skal drøfte borgmesterens forslag på sit møde på onsdag. Et af forslagene vil reducere antallet af byrådsmedlemmer fra 29 til 21.

Referat:
Borgmester i den økonomisk trængte Mariagerfjord Kommune, Hans Christian Maarup (soc.dem.), tager nu utraditionelle metoder i brug for at spare penge. Han foreslår færre byrådsmedlemmer.